ਕੋਰੋਨਾਵਾਇਰਸ: ਭਾਰਤ 'ਚ ਦੂਜੀ ਮਾਰੂ ਲਹਿਰ ਸਿਖਰ 'ਤੇ ਪਹੁੰਚਣ ਤੋਂ ਬਾਅਦ ਹੁਣ ਅੱਗੇ ਕੀ ਹੋਵੇਗਾ\n14 ਅਪ੍ਰੈਲ ਤੋਂ ਬਾਅਦ ਪਹਿਲੀ ਵਾਰ 2 ਲੱਖ ਤੋਂ ਹੇਠਾਂ ਸੋਮਵਾਰ ਨੂੰ ਦਰਜ ਹੋਏ

ਹਾਲ ਹੀ ਦੇ ਹਫ਼ਤਿਆਂ 'ਚ ਦੂਜੀ ਲਹਿਰ ਨੇ ਸਿਹਤ ਸੰਭਾਲ ਪ੍ਰਣਾਲੀ ਨੂੰ ਬੁਰੀ ਤਰ੍ਹਾਂ ਨਾਲ ਪ੍ਰਭਾਵਿਤ ਕੀਤਾ ਹੈ। ਹਸਪਤਾਲਾਂ ਨੂੰ ਜ਼ਰੂਰੀ ਦਵਾਈਆਂ ਅਤੇ ਹੋਰ ਚੀਜ਼ਾਂ ਲਈ ਸੰਘਰਸ਼ ਕਰਨਾ ਪੈ ਰਿਹਾ ਹੈ ਅਤੇ ਇਸ ਸਮੇਂ ਆਕਸੀਜਨ ਦੀ ਕਮੀ ਸਭ ਤੋਂ ਵੱਡੀ ਚੁਣੌਤੀ ਬਣ ਕੇ ਸਾਹਮਣੇ ਆਈ ਹੈ।

ਪਰ ਹੁਣ ਲਾਗ ਦੇ ਮਾਮਲੇ ਕੁਝ ਘੱਟਦੇ ਨਜ਼ਰ ਆ ਰਹੇ ਹਨ। 14 ਅਪ੍ਰੈਲ ਤੋਂ ਬਾਅਦ ਪਹਿਲੀ ਵਾਰ ਸੋਮਵਾਰ ਨੂੰ ਮਾਮਲੇ 200,000 ਤੋਂ ਘੱਟ ਦਰਜ ਕੀਤੇ ਗਏ ਹਨ।

ਇਹ ਵੀ ਪੜ੍ਹੋ-

ਤਾਂ ਕੀ ਫਿਰ ਦੂਜੀ ਲਹਿਰ ਆਪਣੇ ਅੰਤਿਮ ਪੜਾਅ 'ਤੇ ਪਹੁੰਚ ਰਹੀ ਹੈ?

ਮਾਹਰਾਂ ਦਾ ਮੰਨਣਾ ਹੈ ਕਿ ਰਾਸ਼ਟਰੀ ਪੱਧਰ 'ਤੇ ਦੂਜੀ ਲਹਿਰ ਘੱਟ ਰਹੀ ਹੈ।

ਸਿਹਤ ਆਰਥਿਕ ਮਾਹਰ ਡਾਕਟਰ ਰੀਜੋ ਐਮ ਜੌਨ ਦੇ ਅਨੁਸਾਰ ਲਹਿਰ ਦੌਰਾਨ ਨਵੇਂ ਰਿਪੋਰਟ ਕੀਤੇ ਗਏ ਮਾਮਲਿਆਂ ਦਾ ਸੱਤ ਦਿਨੀਂ ਰੋਲਿੰਗ ਔਸਤ 3,92,000 'ਤੇ ਪਹੁੰਚ ਗਈ ਸੀ ਅਤੇ ਹੁਣ ਪਿਛਲੇ ਦੋ ਹਫ਼ਤਿਆਂ ਤੋਂ ਲਗਾਤਾਰ ਨਵੇਂ ਮਾਮਲਿਆਂ 'ਚ ਗਿਰਾਵਟ ਆ ਰਹੀ ਹੈ।

ਭਾਵੇਂ ਕਿ ਦੂਜੀ ਲਹਿਰ ਸਮੁੱਚੇ ਤੌਰ 'ਤੇ ਭਾਰਤ 'ਚ ਘੱਟਦੀ ਨਜ਼ਰ ਆ ਰਹੀ ਹੈ ਪਰ ਸਾਰੇ ਰਾਜਾਂ ਦੀ ਸਥਿਤੀ ਇਕਸਮਾਨ ਨਹੀਂ ਹੈ। ਇੰਝ ਪ੍ਰਤੀਤ ਹੋ ਰਿਹਾ ਹੈ ਕਿ ਇਹ ਮਹਾਰਾਸ਼ਟਰ, ਦਿੱਲੀ ਅਤੇ ਛੱਤੀਸਗੜ੍ਹ ਵਰਗੇ ਸੂਬਿਆਂ 'ਚ ਸਿਖਰ ਆ ਗਿਆ ਹੈ, ਪਰ ਤਾਮਿਲਨਾਡੂ ਤੇ ਉੱਤਰ ਪੂਰਬੀ ਰਾਜਾਂ ਦੇ ਵਧੇਰੇਤਰ ਹਿੱਸਿਆਂ 'ਚ ਮਾਮਲੇ ਵੱਧ ਰਹੇ ਹਨ। 

ਇਸ ਦੇ ਨਾਲ ਹੀ ਆਂਧਰਾ ਪ੍ਰਦੇਸ਼ ਅਤੇ ਪੱਛਮੀ ਬੰਗਾਲ ਦੀ ਸਥਿਤੀ ਪੂਰੀ ਤਰ੍ਹਾਂ ਨਾਲ ਸਪੱਸ਼ਟ ਨਹੀਂ ਹੈ।

ਵੈਕਸੀਨੇਸ਼ਨ ਸਰਟੀਫਿਕੇਟ ਕੋਵਿਨ ਐਪ ਤੋਂ ਇੰਝ ਡਾਊਨਲੋਡ ਕਰ ਸਕਦੇ ਹੋ

ਡਾ. ਜੌਨ ਅਨੁਸਾਰ ਇਸ ਲਈ ਲਹਿਰ ਦਾ ਪ੍ਰਭਾਵ ਇਕਸਾਰ ਨਹੀਂ ਹੈ ਅਤੇ ਬਹੁਤ ਸਾਰੇ ਰਾਜਾਂ 'ਚ ਰੋਜ਼ਾਨਾਂ ਨਵੇਂ ਮਾਮਲਿਆਂ ਦੀ ਗਿਣਤੀ ਸਿਖਰ 'ਤੇ ਜਾ ਰਹੀ ਹੈ।

ਡਾ. ਮੁਰਾਦ ਬਾਨਾਜੀ, ਜੋ ਕਿ ਮਿਡਲਸੇਕਸ ਯੂਨੀਵਰਸਿਟੀ ਲੰਡਨ 'ਚ ਗਣਿਤ ਵਿਗਿਆਨੀ ਵੱਜੋਂ ਸੇਵਾਵਾਂ ਨਿਭਾ ਰਹੇ ਹਨ, ਦਾ ਕਹਿਣਾ ਹੈ ਕਿ ਯਕੀਨਨ ਹੀ ਵਧੇਰੇਤਰ ਵੱਡੇ ਸ਼ਹਿਰਾਂ 'ਚ ਲਾਗ ਦਾ ਫੈਲਾਅ ਘੱਟ ਰਿਹਾ ਹੈ।

"ਪਰ ਕਮਜ਼ੋਰ ਪੇਂਡੂ ਨਿਗਰਾਨੀ ਪੂਰੀ ਤਸਵੀਰ ਨੂੰ ਗੁਝਲਦਾਰ ਬਣਾਉਂਦੀ ਹੈ।"

"ਇਹ ਸੰਭਵ ਹੈ ਕਿ ਦੇਸ਼ ਭਰ 'ਚ ਕੁੱਲ ਲਾਗ ਦਾ ਪ੍ਰਸਾਰ ਆਪਣੇ ਸਿਖਰ 'ਤੇ ਨਹੀਂ ਹੈ ਪਰ ਇਹ ਅੰਕੜਿਆਂ 'ਚ ਵਿਖਾਈ ਨਹੀਂ ਦੇ ਰਿਹਾ ਹੈ, ਕਿਉਂਕਿ ਜ਼ਿਆਦਾਤਰ ਦਿਹਾਤੀ ਖੇਤਰਾਂ 'ਚ ਇਸ ਨੇ ਆਪਣਾ ਪ੍ਰਭਾਵ ਹੁਣ ਸ਼ੁਰੂ ਕੀਤਾ ਹੈ।"

ਚੇਨਈ ਦੇ ਗਣਿਤ ਵਿਗਿਆਨ ਇੰਸਟੀਚਿਊਟ ਦੇ ਇੱਕ ਵਿਗਿਆਨੀ ਡਾ. ਸੀਤਾਭਰਾ ਸਿਨਹਾ ਮੁਤਾਬਕ ਸਥਾਨਕ ਪੱਧਰ 'ਤੇ ਇਸ ਤਰ੍ਹਾਂ ਦੇ ਵੱਖਰੇਵੇਂ ਤੋਂ ਇਹ ਅੰਦਾਜ਼ਾ ਲਗਾਨਾ ਬਹੁਤ ਮੁਸ਼ਕਲ ਹੋ ਜਾਂਦਾ ਹੈ ਕਿ ਸਰਗਰਮ ਮਾਮਲਿਆਂ 'ਚ ਤੇਜ਼ੀ ਨਾਲ ਗਿਰਾਵਟ ਦਾ ਦੇਸ਼ ਵਿਆਪੀ ਰੁਝਾਨ ਟਿਕਾਊ ਹੈ ਜਾਂ ਫਿਰ ਨਹੀਂ।

ਮਿਸ਼ੀਗਨ ਯੂਨੀਵਰਸਿਟੀ ਦੀ ਬਾਇਓਸਟੈਟਿਸ਼ੀਅਨ ਭ੍ਰਮਰ ਮੁਖਰਜੀ, ਜੋ ਕਿ ਇਸ ਮਹਾਮਾਰੀ ਨੂੰ ਨੇੜਿਓਂ ਵੇਖ ਰਹੇ ਹਨ, ਇਸ ਗੱਲ ਨਾਲ ਸਹਿਮਤ ਹਨ।

"ਇਹ ਧਾਰਣਾ...\n\ntl;dr:
ਭਾਰਤ 'ਚ 2.6 ਕਰੋੜ ਕੋਵਿਡ-19 ਦੇ ਮਾਮਲੇ ਦਰਜ ਕੀਤੇ ਗਏ ਹਨ। ਇਹ ਅੰਕੜਾ ਅਮਰੀਕਾ ਤੋਂ ਬਾਅਦ ਦੂਜੇ ਸਥਾਨ ਨੂੰ ਦਰਸਾਉਂਦਾ ਹੈ। ਭਾਰਤ ਵਿਸ਼ਵਵਿਆਪੀ ਫੈਲੀ ਮਹਾਮਾਰੀ ਦਾ ਨਵਾਂ ਕੇਂਦਰ ਬਣ ਕੇ ਉਭਰਿਆ ਹੈ।